2020

ΕΤΗΣΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ

ΚΑΙ ΕΤΗΣΙΑ ΣΤΑΤΙΣΤΙΚΑ ΣΤΟΙΧΕΙΑ

**ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ**

**ΤΜΗΜΑ ΕΡΓΑΣΙΑΣ**

**Υπουργείο Εργασίας, Πρόνοιας και Κοινωνικών Ασφαλίσεων**

**ΜΕΡΟΣ Α΄: ΕΤΗΣΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ 2020**

**ΠΕΡΙΕΧΟΜΕΝΑ**

1. Εξελίξεις της Αγοράς Εργασίας……………………….…………………………..2-4
2. Ανάλυση Ετήσιων Στατιστικών Στοιχείων Εγγεγραμμένης Ανεργίας κατά το 2020……………………………………………………....…………………..5-13
3. Κενές Θέσεις Εργασίας που Κοινοποιούνται στη Δημόσια Υπηρεσία Απασχόλησης…………………………..…………………………………………… 14-19
   1. Κοινοποιηθείσες Κενές Θέσεις Εργασίας
   2. Ενεργές Κενές Θέσεις Εργασίας
   3. Τερματισμένες Κενές Θέσεις εργασίας
4. Τοποθετήσεις Ανέργων σε Κενές Θέσεις Εργασίας ………….………19-21
5. Εξελίξεις της Αγοράς Εργασίας[[1]](#footnote-1)

Πριν από την κρίση της πανδημίας COVID -19,η αγορά εργασίας της Κύπρου παρουσίαζε μία σταθερή μεν αλλά επιβραδυνόμενη ανοδική τάση της απασχόλησης και καθοδική τάση της ανεργίας λόγω των θετικών ρυθμών ανάπτυξης της οικονομίας.Η πανδημία COVID-19 έχει επηρεάσει σοβαρά τις εξελίξεις στην οικονομίας, στην αγορά εργασίας, στον τρόπο εκτέλεσης της εργασίας και της διαβίωσης των πολιτών. Η υγειονομική κρίση του COVID -19 έχει ανατρέψει τις ευνοϊκές συνθήκες που επικρατούσαν από το 2015 μέχρι το 2019 όπως και τις θετικές εκτιμήσεις για συνέχιση της ανάπτυξης και ενδυνάμωσης της οικονομίας και κατ’ επέκταση της αγοράς εργασίας με αποτέλεσμα να παρουσιάζεται επιβράδυνση της αύξησης της απασχόλησης και αύξηση του επιπέδου ανεργίας όπως φαίνεται στον πιο κάτω Πίνακα 1 και Σχεδιάγραμμα 1.

**Πίνακας 1: Μεταβολές ΑΕΠ, Απασχόλησης και Ανεργίας κατά τα χρόνια 2015-202**

|  |  |  |  |  |  |  |
| --- | --- | --- | --- | --- | --- | --- |
|  | **2015** | **2016** | **2017** | **2018** | **2019** | **2020** |
| **Ρυθμοί Ανάπτυξης (ΑΕΠ )%** | 3.2% | 6.4% | 5.2% | 5.2% | 3.1% | -5.1% |
| **Μεταβολές Απασχόλησης %**  **(***σε άτομα)* | -1.3% | 1.4% | 4.6% | 5.6% | 3.9% | 0.2% |
| **Μεταβολές Ανεργίας %**  *(σε άτομα)* | -9.8% | -13.9% | -12.7% | -22.4% | -13.4% | 8.2% |

Η διασφάλιση της υγείας και της απασχόλησης των πολιτών έχει καταστεί η πρώτη προτεραιότητα πολιτικής σε κάθε χώρα παγκόσμια. Στην Ευρώπη η απάντηση των εθνικών αρχών και των ευρωπαϊκών θεσμικών οργάνων ήταν ταχεία. Η εφαρμογή άμεσων υγειονομικών μέτρων έχει, μέχρι στιγμής, αποτρέψει την εμφάνιση φαινομένων μαζικής ανεργίας και κοινωνικού αποκλεισμού σε ολόκληρη την ΕΕ. Ωστόσο, η αβεβαιότητα παραμένει όσον αφορά τη διάρκεια της πανδημίας και τη δυνατότητα για βιώσιμη οικονομική ανάκαμψη.

Οι προβλέψεις της Ευρωπαϊκής Επιτροπής αναφέρουν αύξηση των δεικτών φτώχειας, εμβάθυνση των ανισοτήτων και παρεμπόδιση της κοινωνικής συνοχής και ανάπτυξης. Οι εργαζόμενοι σε μη τυποποιημένες μορφές απασχόλησης, όπως οι έκτακτοι υπάλληλοι, οι αυτοεργοδοτούμενοι καθώς και οι νέοι, τα άτομα με μεταναστευτικό υπόβαθρο, οι γυναίκες, οι εργαζόμενοι στους τομείς της φιλοξενίας, του τουρισμού, του πολιτισμού και της ψυχαγωγίας και ορισμένες επαγγελματικές δραστηριότητες, έχουν επηρεαστεί δυσανάλογα.

**Στην Κύπρο**, όσον αφορά την αγορά εργασίας και σύμφωνα με τα στοιχεία της Έρευνας Εργατικού Δυναμικού για το 2020, το ποσοστό απασχόλησης των ατόμων 20-64 χρονών μειώθηκε στο 74,9% (402.085 άτομα) σε σύγκριση με 75,7% που ήταν το 2019 (400.438 άτομα). Σε σχέση με τα προηγούμενα χρόνια το επίπεδο απασχόλησης το 2018 είχε αυξηθεί κατά 5,2% σε σύγκριση με το 2017, φτάνοντας στα 386.935 άτομα, από 367.953 άτομα που ήταν το 2017. Το ποσοστό απασχόλησης των ατόμων 20-64 χρόνων στο σύνολο του πληθυσμού ηλικίας 20-64 είχε αυξηθεί στο 73,9% το 2018 από 70,8% το 2017.

Το μεγαλύτερο μερίδιο των απασχολουμένων συγκεντρωνόταν το 2020 στον ευρύ τομέα των υπηρεσιών 77,8%, ενώ, οι ευρείς τομείς της βιομηχανίας και γεωργίας συγκέντρωσαν μικρότερα ποσοστά 19,5% και 2,7% αντίστοιχα). Από τους απασχολούμενους το 89,1% είχαν πλήρη απασχόληση, ενώ το υπόλοιπο 10,9% είχαν μερική απασχόληση.

Το ποσοστό ανεργίας, το οποίο παρουσίαζε πτωτική πορεία από το δεύτερο τρίμηνο του 2015 και μετά, διαμορφώθηκε το 2019 στο 7,1% ή 31.703 άτομα, παρουσιάζοντας μείωση κατά 1,3 ποσοστιαίες μονάδες σε σχέση με το 2018 που ήταν 8,4% ή 36.617 άτομα, γεγονός το οποίο καταδείκνυε τη σημαντική βελτίωση στην αγορά εργασίας. Μετά το ξέσπασμα της πανδημίας COVID-19 τον Μάρτιο του 2020, το θετικό κλίμα ανατράπηκε με αποτέλεσμα το ποσοστό ανεργίας να αυξηθεί το 2020 (κατά 0,5 ποσοστιαίες μονάδες σε σχέση με το 2019), φτάνοντας στο 7,6% ή τα 34.291 άτομα. Σε σχέση με τα προηγούμενα χρόνια, το ποσοστό ανεργίας το 2017 ήταν 11,1%, το 2016 ήταν 12,9%, το 2015 ήταν 14,9%, το 2014 ήταν 16,1%, και το 2013 ήταν 15,9%.

Το ποσοστό ανεργίας στους νέους 15-24 ετών διαμορφώθηκε στο 18,2% το 2020, παρουσιάζοντας αύξηση κατά 1,6 ποσοστιαίες μονάδες σε σχέση με το 2020 που ήταν 16,6%. Το ποσοστό ανεργίας στους νέους 15-24 ετών το 2018 είχε φτάσει στο 20,2%, το 2017 στο 24,7%, το 2016 στο 29,1%, το 2015 στο 32,8%, το 2014 στο 36,0% και το 2013 στο 38,9%.

Η μακροπρόθεσμη ανεργία (άνω των 12 μηνών) ως ποσοστό του εργατικού δυναμικού παρέμεινε η ίδια στο 2,1% τα δύο τελευταία χρόνια (2019 και 2020), σε σχέση με 2,7% που ήταν το 2018 και 4,5% που ήταν το 2017 (σχετικός Πίνακας 2 και το Σχεδιάγραμμα 2).

**Πίνακας 2: Ποσοστό ανεργίας 15+ νέων 15-24 και μακροχρόνια ανεργία κατά τα χρόνια 2013-2020**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **2013** | **2014** | **2015** | **2016** | **2017** | **2018** | **2019** | **2020** |
| **Ποσοστό (%) ανεργίας 15+** | 15.9% | 16.1% | 14.9% | 12.9% | 11.1% | 8.4% | 7.1% | 7.6% |
| **Ποσοστό (%) ανεργίας 15-24** | 38.9% | 36.0% | 32.8% | 29.1% | 24.7% | 20.2% | 16.6% | 18.2% |
| **Ποσοστό (%) Μακροχρόνιας ανεργίας** | 6.1% | 7.7% | 6.8% | 5.8% | 4.5% | 2.7% | 2.1% | 2.1% |

Πηγή : Έρευνα Εργατικού Δυναμικού (ΕΕΔ)

1. Ανάλυση Ετήσιων Στατιστικών Στοιχείων Εγγεγραμμένης Ανεργίας κατά το 2020[[2]](#footnote-2)

Η εγγεγραμμένη ανεργία το 2020 έφτασε κατά μέσο μηνιαίο όρο στα 30.171 άτομα ενώ το 2019 ήταν 22.321 άτομα. Παρουσιάστηκε δηλαδή αύξηση 7.851 ατόμων ή 35%. Κατά φύλο, οι γυναίκες αριθμούσαν 17.254 άτομα ή 57% ενώ οι άντρες 12.917 άτομα ή 43%. Στο Πίνακα 3 και Σχεδιάγραμμα 3 πιο κάτω φαίνεται η μηνιαία εξέλιξη της εγγεγραμμένης ανεργίας κατά τα χρόνια 2018-2020.

**Πίνακας 3: Εγγεγραμμένη Ανεργία ανά μήνα κατά τα χρόνια 2018-2020**

|  |  |  |  |
| --- | --- | --- | --- |
| **ΕΓΓΕΓΡΑΜΜΕΝΗ ΑΝΕΡΓΙΑ** | **2018** | **2019** | **2020** |
| **Ιανουάριος** | **35,989** | **30,951** | **26,214** |
| **Φεβρουάριος** | **34,204** | **29,751** | **25,620** |
| **Μάρτιος** | **30,616** | **26,508** | **26,353** |
| **Απρίλιος** | **24,903** | **20,315** | **28,591** |
| **Μάιος** | **22,839** | **17,607** | **29,604** |
| **Ιούνιος** | **23,808** | **18,960** | **31,158** |
| **Ιούλιος** | **24,803** | **20,582** | **32,313** |
| **Αύγουστος** | **23,866** | **19,883** | **33,649** |
| **Σεπτέμβρης** | **21,399** | **16,968** | **30,718** |
| **Οκτώβριος** | **20,447** | **16,544** | **31,487** |
| **Νοέμβριος** | **28,514** | **24,495** | **32,968** |
| **Δεκέμβριος** | **29,800** | **25,285** | **33,382** |
| **ΜΗΝΑΙΟΣ ΜΕΣΟΣ ΟΡΟΣ** | **26,766** | **22,321** | **30,171** |

Κατά **επαρχία,** η Λευκωσία συγκεντρώνει τον μεγαλύτερο αριθμό εγγεγραμμένων ανέργων (8.059 άτομα ή 27%), ακολουθεί η επαρχία Λεμεσού (6.821 άτομα ή 23%), η Λάρνακα (5.231 άτομα ή 17%), η Αμμόχωστος (5.911 άτομα ή 20%) και τέλος η Πάφος (4.149 άτομα ή 14%) (σχετικός ο Πίνακας 4 και το Σχεδιάγραμμα 4 πιο κάτω).

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Πίνακας 4: Εγγεγραμμένη Ανεργία ανά Επαρχία κατά τα χρόνια 2018-2020** | | | | | | | | | | |
| **ΕΠΑΡΧΙΕΣ** | **2018** | | | **2019** | | | | **2020** | | |
|  | **Αρ.** | | **%** | **Αρ.** | | **%** | | **Αρ.** | **%** | |
| ΕΠΑΡΧΙΑ ΛΕΥΚΩΣΙΑΣ | 8,598 | | 32.1% | 7,136 | | 32.0% | | 8,059 | 26.7% | |
| ΕΠΑΡΧΙΑ ΑΜΜΟΧΩΣΤΟΥ | 2,839 | | 10.6% | 2,973 | | 13.3% | | 5,911 | 19.6% | |
| ΕΠΑΡΧΙΑ ΛΑΡΝΑΚΑΣ | 4,358 | | 16.3% | 3,753 | | 16.8% | | 5,231 | 17.3% | |
| ΕΠΑΡΧΙΑ ΛΕΜΕΣΟΥ | 7,316 | | 27.3% | 5,627 | | 25.2% | | 6,821 | 22.6% | |
| ΕΠΑΡΧΙΑ ΠΑΦΟΥ | 3,655 | | 13.7% | 2,832 | | 12.7% | | 4,149 | 13.8% | |
| **ΣΥΝΟΛΟ** | **26,766** | | **100.0%** | **22,321** | | **100.0%** | | **30,171** | **100.0%** | |
|  | |  | | |  | |  | | |

Κατά **ηλικία**, οι περισσότεροι εγγεγραμμένοι άνεργοι συγκεντρώνονταν στις ηλικίες 30-39 χρονών (8.310 άτομα ή 28%) και ακολούθως στις ηλικίες 40-49 χρόνων (6.447 άτομα ή 21%) στις ηλικίες 50-59 χρόνων (6.287 άτομα ή 21%), στις ηλικίες 25-29 χρόνων (4.080 άτομα ή 13%), στις ηλικίες 60-64 χρόνων (2.920 άτομα ή 10%), στις ηλικίες 15-24 χρόνων (1.871 άτομα ή 6%) και πάνω από 60 χρονών (256 άτομα ή 1%) (σχετικός ο Πίνακας 5 και το Σχεδιάγραμμα 5 πιο κάτω).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  | | --- | --- | --- | --- | --- | --- | --- | | **Πίνακας 5: Εγγεγραμμένη Ανεργία κατά Ηλικία κατά τα χρόνια 2018-2020** | | | | | | | | **ΗΛΙΚΙΑ** | **2018** | | **2019** | | **2020** | | |  | **Αρ.** | **%** | **Αρ.** | **%** | **Αρ.** | **%** | | **15-24** | 1,662 | 6.2% | 1,257 | 5.6% | 1,871 | 6.2% | | **25-29** | 3,464 | 12.9% | 2,768 | 12.4% | 4,080 | 13.5% | | **30-39** | 7,377 | 27.6% | 6,043 | 27.1% | 8,310 | 27.5% | | **40-49** | 5,389 | 20.1% | 4,617 | 20.7% | 6,447 | 21.4% | | **50-59** | 6,055 | 22.6% | 5,156 | 23.1% | 6,287 | 20.8% | | **60-64:** | 2,636 | 9.8% | 2,325 | 10.4% | 2,920 | 9.7% | | **ΑΝΩ ΤΩΝ 65** | 183 | 0.7% | 155 | 0.7% | 256 | 0.8% | | **ΣΥΝΟΛΟ** | **26,766** | **100.0%** | **22,321** | **100.0%** | **30,172** | **100.0%** | | | | |
|  |  |  |  |

Κατά **μορφωτικό επίπεδο**, σχεδόν το μεγαλύτερο ποσοστό των εγγεγραμμένων ανέργων ήταν απόφοιτοι δευτεροβάθμιας γενικής ή τεχνικής εκπαίδευσης (13.986 άτομα ή 46%), ακολουθούν οι απόφοιτοι τριτοβάθμιας εκπαίδευσης που ήταν 8.821 άτομα (29%), οι απόφοιτοι με πρωτοβάθμια εκπαίδευση 7.170 άτομα (24%) και τα άτομα χωρίς μόρφωση 196 άτομα (1%) (σχετικός ο Πίνακας 6 και το Σχεδιάγραμμα 6 πιο κάτω).

|  |  |  |  |  |  |  |
| --- | --- | --- | --- | --- | --- | --- |
| **Πίνακας 6: Εγγεγραμμένη Ανεργία κατά Εκπαιδευτικό Επίπεδο κατά τα χρόνια 2018-2020** | | | | | | |
|  |  |  |  |  |  |  |
| **ΕΚΠΑΙΔΕΥΤΙΚΟ ΕΠΙΠΕΔΟ** | **2018** | | **2019** | | **2020** | |
|  | **Αρ.** | **%** | **Αρ.** | **%** | **Αρ.** | **%** |
| Χωρίς μόρφωση | 103 | 0.4% | 95 | 0.4% | 196 | 0.6% |
| Πρωτοβάθμια Εκπαίδευση | 5,726 | 21.4% | 4,617 | 20.7% | 7,170 | 23.8% |
| Δευτεροβάθμια Γενική | 10,692 | 39.9% | 8,871 | 39.7% | 11,490 | 38.1% |
| Δευτεροβάθμια Τεχνική | 2,377 | 8.9% | 1,947 | 8.7% | 2,496 | 8.3% |
| Δευτεροβάθμια Εκπαίδευση -Σύνολο | 13,069 | 48.8% | 10,819 | 48.5% | 13,986 | 46.4% |
| Τριτοβάθμια Εκπαίδευση | 7,868 | 29.4% | 6,790 | 30.4% | 8,821 | 29.2% |
| **ΣΥΝΟΛΟ** | **26,766** | **100.0%** | **22,321** | **100.0%** | **30,171** | **100.0%** |

Η **μακροχρόνια ανεργία** (12 μήνες και άνω) έφτασε τα 5.831 άτομα ή 19% παρουσιάζοντας αύξηση 1.467 ατόμων ή 34% σε σχέση με το 2019. Η ανεργία 6 μέχρι 12 μηνών έφτασε τα 8.838 άτομα ή 29% του συνόλου υπερδιπλασιάζοντας το επίπεδο του προηγούμενου χρόνου που ήταν 3.185 άτομα (αύξηση κατά 5.653 άτομα ή 177%) . Η ανεργία κάτω των 3 μηνών έφτασε τα 8.461 άτομα ή 28% παρουσιάζοντας μείωση κατά 1.391 ή 14% (σχετικός ο Πίνακας 7 και το Σχεδιάγραμμα 7 πιο κάτω).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  | | --- | --- | --- | --- | --- | --- | --- | | **Πίνακας 7: Εγγεγραμμένη Ανεργία κατά Διάρκειαν κατά τα χρόνια 2018-2020** | | | | | | | |  |  |  |  |  |  |  | | **ΔΙΑΡΚΕΙΑ ΑΝΕΡΓΙΑΣ** | **2018** | | **2019** | | **2020** | | |  | **Αρ.** | **%** | **Αρ.** | **%** | **Αρ.** | **%** | | ΜΕΧΡΙ 15 ΜΕΡΕΣ | 2,023 | 7.6% | 1,640 | 7.3% | 1,225 | 4.1% | | 15 ΜΕΡΕΣ-3 ΜΗΝΕΣ | 8,892 | 33.2% | 8,212 | 36.8% | 7,236 | 24.0% | | 3 ΜΗΝΕΣ-6 ΜΗΝΕΣ | 4,999 | 18.7% | 4,920 | 22.0% | 7,041 | 23.3% | | 6 ΜΗΝΕΣ -12 ΜΗΝΕΣ | 3,575 | 13.4% | 3,185 | 14.3% | 8,838 | 29.3% | | **12 ΜΗΝΕΣ ΚΑΙ ΠΑΝΩ** | **7,276** | **27.2%** | **4,364** | **19.6%** | **5,831** | **19.3%** | | **ΣΥΝΟΛΟ** | **26,766** | **100.0%** | **22,321** | **100.0%** | **30,171** | **100.0%** | | | | | | | |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Κατά οικονομική δραστηριότητα, ο μεγαλύτερος αριθμός εγγεγραμμένων ανέργων ήταν στον τομέα των ξενοδοχείων (8.608 άτομα ή 29%), ακολούθως ο τομέας του εμπορίου (5.292 άτομα ή 18%), οι υπηρεσίες (5.239 άτομα ή 17%), η μεταποίηση (1.751 άτομα ή 6%), οι νεοεισερχόμενοι (1.722 άτομα ή 6%), η δημόσια διοίκηση (1.448 άτομα ή 5%), οι κατασκευές (1.592 άτομα ή 5%) και οι τράπεζες (1.424 άτομα ή 8%) (σχετικός ο Πίνακας 8 και το Σχεδιάγραμμα 8 πιο κάτω).

|  |  |  |  |  |  |  |
| --- | --- | --- | --- | --- | --- | --- |
| **Πίνακας 8: Εγγεγραμμένη Ανεργία κατά Οικονομική Δραστηριότητα κατά τα χρόνια 2018-2020** | | | | | | |
|  |  |  |  |  |  |  |
| **ΟΙΚΟΝΟΜΙΚΗ ΔΡΑΣΤΗΡΙΟΤΗΤΑ** | **2018** | | **2019** | | **2020** | |
|  | **Αρ.** | **%** | **Αρ.** | **%** | **Αρ.** | **%** |
| ΓΕΩΡΓΙΑ/ ΔΑΣ/ ΑΛΙΕΙΑ | 182 | 0.7% | 141 | 0.6% | 183 | 0.6% |
| ΟΡΥΧΙΑ/ ΜΕΤΑΛΛΕΙΑ | 41 | 0.2% | 36 | 0.2% | 37 | 0.1% |
| ΜΕΤΑΠΟΙΗΣΗ | 1,828 | 6.8% | 1,498 | 6.7% | 1,751 | 5.8% |
| ΗΛΕΚΤΡΙΣΜΟΣ | 15 | 0.1% | 11 | 0.1% | 14 | 0.0% |
| ΝΕΡΟ/ ΑΠΟΒΛΗΤΑ | 92 | 0.3% | 77 | 0.3% | 98 | 0.3% |
| ΚΑΤΑΣΚΕΥΕΣ | 1,997 | 7.5% | 1,436 | 6.4% | 1,592 | 5.3% |
| ΕΜΠΟΡΙΟ | 4,841 | 18.1% | 3,993 | 17.9% | 5,292 | 17.5% |
| ΜΕΤΑΦΟΡΕΣ | 961 | 3.6% | 906 | 4.1% | 1,360 | 4.5% |
| ΞΕΝΟΔΟΧΕΙΑ | 5,390 | 20.1% | 5,046 | 22.6% | 8,608 | 28.5% |
| ΕΝΗΜΕΡΩΣΗ/ ΕΠΙΚ | 491 | 1.8% | 433 | 1.9% | 619 | 2.1% |
| ΤΡΑΠΕΖΕΣ | 1,086 | 4.1% | 1,373 | 6.2% | 1,424 | 4.7% |
| ΔΙΑΧΕΙΡ ΑΚΙΝ ΠΕΡ | 201 | 0.7% | 174 | 0.8% | 287 | 1.0% |
| ΔΗΜΟΣΙΑ ΔΙΟΙΚ | 2,001 | 7.5% | 1,448 | 6.5% | 1,448 | 4.8% |
| ΕΚΠΑΙΔΕΥΣΗ | 415 | 1.5% | 351 | 1.6% | 499 | 1.7% |
| ΆΛΛΕΣ ΥΠΗΡΕΣΙΕΣ | 4,147 | 15.5% | 3,661 | 16.4% | 5,239 | 17.4% |
| ΝΕΟΕΙΣEΡΧΟΜΕΝΟΙ | 3,077 | 11.5% | 1,739 | 7.8% | 1,722 | 5.7% |
| **ΣΥΝΟΛΟ** | **26,766** | **100.0%** | **22,321** | **100.0%** | **30,171** | **100.0%** |
|  |  |  |  |  |  |  |

Κατά επαγγελματική κατηγορία, οι μεγαλύτερες συγκεντρώσεις εγγεγραμμένων ανέργων το 2020 καταγράφηκαν στους υπαλλήλους υπηρεσιών και πωλητές (9.358 άτομα ή 31%), στους ανειδίκευτους εργάτες, χειρωνάκτες και μικροεπαγγελματίες (6.642 άτομα ή 22%), στους υπαλλήλους γραφείου (4.796 άτομα ή 16%), στους επαγγελματίες (2.921 άτομα ή 10%) και στους νεοεισερχόμενους (1.857 άτομα ή 6%)(σχετικός ο Πίνακας 9 και το Σχεδιάγραμμα 9 πιο κάτω).

|  |  |  |  |  |  |  |
| --- | --- | --- | --- | --- | --- | --- |
| **Πίνακας 9: Εγγεγραμμένη Ανεργία κατά Επαγγελματικη Κατηγορία κατά τα χρόνια 2018-2020** | | | | | | |
|  |  |  |  |  |  |  |
| **ΕΠΑΓΓΕΛΜΑΤΙΚΗ ΚΑΤΗΓΟΡΙΑ** | **2018** | | **2019** | | **2020** | |
|  | **Αρ.** | **%** | **Αρ.** | **%** | **Αρ.** | **%** |
| ΔΙΕΘΥΝΤΕΣ/ΔΙΟΙΚΗΤΙΚΟΙ | 799 | 3.0% | 784 | 3.5% | 1,041 | 3.5% |
| ΠΡΟΣΟΝΤΟΥΧΟΙ/ ΕΙΔΙΚΟΙ | 2,350 | 8.8% | 2,192 | 9.8% | 2,889 | 9.6% |
| ΤΕΧΝΙΚΟΙ ΒΟΗΘΟΙ | 1,367 | 5.1% | 1,170 | 5.2% | 1,530 | 5.1% |
| ΓΡΑΦΕΙΣ/ΔΑΚΤΥΛΟΓΡΑΦΟΙ | 4,033 | 15.1% | 3,623 | 16.2% | 4,685 | 15.5% |
| ΥΠΑΛΛΗΛΟΙ ΥΠΗΡΕΣΙΩΝ | 6,817 | 25.5% | 6,054 | 27.1% | 9,215 | 30.5% |
| ΓΕΩΡΓΙΚΟΙ ΕΡΓΑΤΕΣ | 77 | 0.3% | 50 | 0.2% | 62 | 0.2% |
| ΤΕΧΝΙΤΕΣ ΠΑΡΑΓΩΓΗΣ | 1,712 | 6.4% | 1,282 | 5.7% | 1,421 | 4.7% |
| ΧΕΙΡΙΣΤΕΣ ΜΗΧΑΝΗΜΑΤΩΝ | 851 | 3.2% | 744 | 3.3% | 1,068 | 3.5% |
| ΑΝΕΙΔΙΚΕΥΤΟΙ ΕΡΓΑΤΕΣ | 5,611 | 21.0% | 4,623 | 20.7% | 6,478 | 21.5% |
| ΕΝΟΠΛΕΣ ΔΥΜΑΜΕΙΣ | 74 | 0.3% | 60 | 0.3% | 61 | 0.2% |
| ΝΕΟΕΙΣΕΡΧΟΜΕΝΟΙ | 3,077 | 11.5% | 1,739 | 7.8% | 1,722 | 5.7% |
| **ΣΥΝΟΛΟ** | **26,766** | **100.0%** | **22,321** | **100.0%** | **30,171** | **100.0%** |

Κατά Εθνικότητα, το μεγαλύτερο ποσοστό εγγεγραμμένων ανέργων 65% ή 19.479 άτομα, είναι Ελληνοκύπριοι, ακολουθούν οι Ευρωπαίοι πολίτες με ποσοστό 26% ή 7.999 άτομα, περιλαμβανομένων και των ποντίων, και μετά τα άτομα από τρίτες χώρες (8,4% ή 2.537 άτομα) οι οποίοι κατηγοριοποιούνται σε αναγνωρισμένους πρόσφυγες, άτομα με συμπληρωματική προστασία και αλλοδαπούς. Οι Τουρκοκύπριοι αποτελούν μόλις το 1% των ανέργων (σχετικός ο Πίνακας 10 και το Σχεδιάγραμμα 10 πιο κάτω).

Σύμφωνα με τον πιο κάτω πίνακα το ποσοστό των Ελληνοκυπρίων στο σύνολο των εγγεγραμμένων ανέργων καταγράφει καθοδική τάση, όπως και των αλλοδαπών από τρίτες χώρες, ενώ των ευρωπαίων πολιτών ανοδική.

|  |  |  |  |  |  |  |
| --- | --- | --- | --- | --- | --- | --- |
| **Πίνακας 10: Εγγεγραμμένη Ανεργία κατά Εθνικότητα κατά τα χρόνια 2018-2020** | | | | | | |
|  |  |  |  |  |  |  |
| **ΕΘΝΙΚΟΤΗΤΑ** | **2018** | | **2019** | | **2020** | |
|  | **Αρ.** | **%** | **Αρ.** | **%** | **Αρ.** | **%** |
| **ΕΛΛΗΝΟΚΥΠΡΙΟΙ** | 18,868 | 70.5% | 15,472 | 69.3% | 19,479 | 64.6% |
| **ΕΥΡΩΠΑΙΟΙ** | 4,214 | 15.7% | 4,218 | 18.9% | 7,093 | 23.5% |
| **ΠΟΝΤΙΟΙ** | 915 | 3.4% | 725 | 3.2% | 906 | 3.0% |
| **ΤΟΥΡΚΟΚΥΠΡΙΟΙ** | 142 | 0.5% | 114 | 0.5% | 156 | 0.5% |
| **ΑΛΛΟΔΑΠΟΙ** | 1,257 | 4.7% | 1,080 | 4.8% | 1,839 | 6.1% |
| **ΑΤΟΜΑ ΜΕ ΚΑΘΕΣΤΩΣ ΣΥΜΠΛΗΡ. ΠΡΟΣΤΑΣΙΑΣ** | 1,146 | 4.3% | 564 | 2.5% | 547 | 1.8% |
| **ΑΝΑΓΝΩΡ. ΠΟΛΙΤΙΚΟΙ ΠΡΟΣΦΥΓΕΣ** | 224 | 0.8% | 148 | 0.7% | 151 | 0.5% |
| **ΣΥΝΟΛΟ** | **26,766** | **100.0%** | **22,321** | **100.0%** | **30,171** | **100.0%** |

1. Κενές Θέσεις Εργασίας που Κοινοποιούνται στη Δημόσια Υπηρεσία Απασχόλησης (ΔΥΑ)

Οι κενές θέσεις εργασίας που κοινοποιούνται στη Δημόσια Υπηρεσία Απασχόλησης (ΔΥΑ) αποτελούν ένα μέρος της συνολικής ζήτησης εργασίας της αγοράς εργασίας της Κύπρου. Στο παρόν κείμενο γίνεται διαχωρισμός σε κοινοποιηθείσες και ενεργές κενές θέσεις εργασίας. Οι κοινοποιηθείσες κενές θέσεις εργασίας αφορούν τις κενές θέσεις εργασίας που κοινοποιούνται κάθε μήνα στα κατά τόπους Επαρχιακά και Τοπικά Γραφεία Εργασίας της Δημόσιας Υπηρεσίας Απασχόλησης και αποτελούν τη νέα ζήτηση εργασίας κάθε μήνα, και καταχωρούνται κατά οικονομική δραστηριότητα και επαγγελματική κατηγορία για σκοπούς συνταιριάσματος με τις κατηγορίες ανέργων στη βάση των επιθυμητών επαγγελμάτων που δηλώνει ο καθένας άνεργος. Οι ενεργές κενές θέσεις εργασίας αφορούν το σύνολο των κενών θέσεων εργασίας, δηλαδή των νέων που κοινοποιούνται κάθε μήνα και των κενών θέσεων που έχουν παραμείνει στο αρχείο της ΔΥΑ από τον προηγούμενο μήνα χωρίς να επιτευχθεί η πλήρωση τους με τοποθέτηση ανέργων και ο τερματισμός τους. Το άθροισμα των κενών θέσεων εργασίας που κοινοποιούνται κάθε μήνα αποτελεί τη συνολική ζήτηση εργασίας που δημιουργήθηκε εντός του έτους αναφοράς ενώ η αναφορά σε ενεργές κενές θέσεις εργασίας γίνεται ως μηνιαίος μέσος όρος του έτους αναφοράς εφόσον ένας αριθμός κενών θέσεων παραμένουν ενεργές και μεταφέρεται από μήνα σε μήνα μέχρι τη διαγραφή τους λόγω τοποθέτησης, την ακύρωση τους λόγω αλλαγής προγραμματισμού από εργοδότη ή τον αυτόματο τερματισμό τους από το σύστημα.

* 1. Κοινοποιηθείσες Θέσεις Εργασίας

Ο αριθμός των κενών θέσεων εργασίας που έχει κοινοποιηθεί, κατά το 2020, στα Επαρχιακά και Τοπικά Γραφεία Εργασίας ανερχόταν στις 16.093 θέσεις, παρουσιάζοντας μείωση κατά 8.109 θέσεις ή 33,5%, σε σχέση με τον αντίστοιχο αριθμό κατά το 2019 που ήταν 24.202 θέσεις. Η μείωση αυτή ήταν αποτέλεσμα των περιοριστικών μέτρων που εφαρμόστηκαν από την Κυβέρνηση για την αποφυγή της εξάπλωσης του κορωνοιού και επηρέασαν αρκετές επιχειρήσεις που δραστηριοποιούνται στον τουριστικό τομέα και στους παρεμφερείς τομείς, όπως εμπόριο, μεταφορές, μεταποίηση, άλλες υπηρεσίες κ.α.

Σύμφωνα με τον πιο κάτω πίνακα, οι τομείς με τη μεγαλύτερη ζήτηση εργασίας δηλαδή αυτοί που συγκέντρωσαν το μεγαλύτερο ποσοστό κοινοποιηθεισών κενών θέσεων εργασίας κατά το 2020, ήταν ο τομέας των ξενοδοχείων (2.963 θέσεις ή 18%), του εμπορίου (2.769 θέσεις ή 17%), των κατασκευών (2.202 θέσεις ή 14%), της μεταποίησης (1.975 θέσεις ή 12%) και της γεωργίας/δασοκομίας/αλιείας (1.327 θέσεις ή 8%) (σχετικός ο Πίνακας 11 και το σχεδιάγραμμα 11 πιο κάτω).

|  |  |  |  |  |  |  |
| --- | --- | --- | --- | --- | --- | --- |
| **Πίνακας 11: Κοινοποιηθείσες Κενές Θέσεις Εργασίας κατά τα χρόνια 2018-2020** | | | | | | |
|  |  |  |  |  |  |  |
| **ΤΟΜΕΙΣ ΟΙΚΟΝΟΜΙΚΩΝ ΔΡΑΣΤΗΡΙΟΤΗΤΩΝ** | **2018** | | **2019** | | **2020** | |
|  | **Αρ.** | **%** | **Αρ.** | **%** | **Αρ.** | **%** |
| **ΓΕΩΡΓΙΑ/ ΔΑΣ/ ΑΛΙΕΙΑ** | 2,262 | 9.6% | 2,599 | 10.7% | 1,327 | 8.2% |
| **ΟΡΥΧΙΑ/ ΜΕΤΑΛΛΕΙΑ** | 31 | 0.1% | 18 | 0.1% | 14 | 0.1% |
| **ΜΕΤΑΠΟΙΗΣΗ** | 3,620 | 15.4% | 3,603 | 14.9% | 1,975 | 12.3% |
| **ΗΛΕΚΤΡΙΣΜΟΣ** | 16 | 0.1% | 14 | 0.1% | 18 | 0.1% |
| **ΝΕΡΟ/ ΑΠΟΒΛΗΤΑ** | 239 | 1.0% | 289 | 1.2% | 181 | 1.1% |
| **ΚΑΤΑΣΚΕΥΕΣ** | 2,180 | 9.3% | 2,736 | 11.3% | 2,202 | 13.7% |
| **ΕΜΠΟΡΙΟ** | 3,076 | 13.1% | 3,454 | 14.3% | 2,769 | 17.2% |
| **ΜΕΤΑΦΟΡΕΣ** | 562 | 2.4% | 617 | 2.5% | 736 | 4.6% |
| **ΞΕΝΟΔΟΧΕΙΑ** | 5,827 | 24.8% | 5,441 | 22.5% | 2,963 | 18.4% |
| **ΕΝΗΜΕΡΩΣΗ/ ΕΠΙΚ** | 475 | 2.0% | 412 | 1.7% | 239 | 1.5% |
| **ΤΡΑΠΕΖΕΣ** | 278 | 1.2% | 158 | 0.7% | 68 | 0.4% |
| **ΔΙΑΧΕΙΡ ΑΚΙΝ ΠΕΡ** | 96 | 0.4% | 135 | 0.6% | 160 | 1.0% |
| **ΕΠΑΓΓ/ΕΠΙΣΤΗΜ/ΔΡΑΣΤΗΡ.** | 637 | 2.7% | 711 | 2.9% | 643 | 4.0% |
| **ΔΙΟΙΚΗΤ. ΚΑΙ ΥΠΟΣΤΗΡΙΚΤ. ΔΡΑΣΤΗΡ.** | 1,085 | 4.6% | 1,167 | 4.8% | 757 | 4.7% |
| **ΔΗΜΟΣΙΑ ΔΙΟΙΚ** | 489 | 2.1% | 803 | 3.3% | 647 | 4.0% |
| **ΕΚΠΑΙΔΕΥΣΗ** | 285 | 1.2% | 289 | 1.2% | 244 | 1.5% |
| **ΥΓΕΙΑ ΚΑΙ ΚΟΙΝΩΝ. ΜΕΡΙΜΝΑ** | 464 | 2.0% | 556 | 2.3% | 616 | 3.8% |
| **ΤΕΧΝΕΣ/ΔΙΑΣΚ/ΨΥΧΑΓΩΓΙΑ** | 582 | 2.5% | 367 | 1.5% | 219 | 1.4% |
| **ΆΛΛΕΣ ΥΠΗΡΕΣΙΕΣ** | 700 | 3.0% | 764 | 3.2% | 269 | 1.7% |
| **ΝΟΙΚΟΚΥΡΙΑ** | 553 | 2.4% | 67 | 0.3% | 45 | 0.3% |
| **ΔΡΑΣΤ. ΕΤΕΡΟΔΙΚΩΝ ΟΡΓΑΝ.** | 0 | 0.0% | 2 | 0.0% | 1 | 0.0% |
| **ΣΥΝΟΛΟ** | **23,457** | **100.0%** | **24,202** | **100.0%** | **16,093** | **100.0%** |

Κατά το 2020 τη μεγαλύτερη αριθμητική μείωση στη ζήτηση εργασίας που κοινοποιήθηκε στη ΔΥΑ, σε σχέση με τον προηγούμενο χρόνο, παρουσίασε ο τομέας των ξενοδοχείων (κατά 2.478 θέσεις εργασίας ή 46%), ο τομέας της μεταποίησης (κατά 1,628 θέσεις ή 45%) και ο ευρύς τομέας της γεωργίας (κατά 1.272 θέσεις ή 49%) (σχετικός ο Πίνακας 12 και το Σχεδιάγραμμα 12 πιο κάτω).

|  |  |  |  |  |  |  |  |
| --- | --- | --- | --- | --- | --- | --- | --- |
| **Πίνακας 12: Μεταβολή της Ζήτησης Εργασίας σε επιλεγμένους Τομείς Οικονομικής**  **Δραστηριότητας κατά τα χρόνια 2018-2020** | | | | | | | |
| **ΤΟΜΕΙΣ ΜΕ ΤΗ ΜΕΓΑΛΥΤΕΡΗ ΖΗΤΗΣΗ ΕΡΓΑΣΙΑΣ** | | **2018** | **2019** | | **2020** | |
| **ΓΕΩΡΓΙΑ/ ΔΑΣΗ/ ΑΛΙΕΙΑ** | | 2,262 | 2,599 | | 1,327 | |
| **Ετήσια Μεταβολή** | |  | 337 | | -1,272 | |
| **% Ετήσια Μεταβολή** | |  | 14.9% | | -48.9% | |
| **ΜΕΤΑΠΟΙΗΣΗ** | | 3,620 | 3,603 | | 1,975 | |
| **Ετήσια Μεταβολή** | |  | -17 | | -1,628 | |
| **% Ετήσια Μεταβολή** | |  | -0.5% | | -45.2% | |
| **ΚΑΤΑΣΚΕΥΕΣ** | | 2,180 | 2,736 | | 2,202 | |
| **Ετήσια Μεταβολή** | |  | 556 | | -534 | |
| **% Ετήσια Μεταβολή** | |  | 25.5% | | -19.5% | |
| **ΕΜΠΟΡΙΟ** | | 3,076 | 3,454 | | 2,769 | |
| **Ετήσια Μεταβολή** | |  | 378 | | -685 | |
| **% Ετήσια Μεταβολή** | |  | 12.3% | | -19.8% | |
| **ΞΕΝΟΔΟΧΕΙΑ** | | 5,827 | 5,441 | | 2,963 | |
| **Ετήσια Μεταβολή** | |  | -386 | | -2,478 | |
| **% Ετήσια Μεταβολή** | |  | -6.6% | | -45.5% | |
|  |  | | |  | |  | |

Κατά επαγγελματική κατηγορία, τη μεγαλύτερη ζήτηση εργασίας δηλαδή το μεγαλύτερο ποσοστό κοινοποιηθεισών κενών θέσεων εργασίας το συγκέντρωσαν οι κατηγορίες των ανειδίκευτων εργατών, χειρωνάκτων και μικροεπαγγελματιών (6.245 θέσεις ή 39%), των απασχολουμένων στην παροχή υπηρεσιών και πωλητών (3.077 θέσεις ή 19%), των ειδικευμένων τεχνιτών και ασκούντων συναφή επαγγέλματα (2.694 θέσεις ή 17%), και των προσοντούχων/επαγγελματιών (1.730 θέσεις ή 11%).

* 1. Ενεργές Κενές Θέσεις Εργασίας

Ο μέσος όρος των ενεργών κενών θέσεων εργασίας στα επαρχιακά και τοπικά γραφεία εργασίας αριθμούσαν σε 7.790 θέσεις το 2020. Ο αντίστοιχος αριθμός το 2019 ήταν 9.754, μειώθηκαν δηλαδή το 2020 κατά 1.964 θέσεις ή 20,1%.

Οι περισσότερες ενεργές θέσεις εργασίας αφορούσαν τους τομείς των ξενοδοχείων (1.424 θέσεις), την μεταποίηση (1.521 θέσεις), τις κατασκευές (1.231 θέσεις) και το εμπόριο (1.090 θέσεις) (σχετικός ο Πίνακας 13 και το Σχεδιάγραμμα 13 πιο κάτω).

|  |  |  |  |  |
| --- | --- | --- | --- | --- |
| **Πίνακας 13: Μεταβολή της Ενεργής Ζήτησης Εργασίας σε επιλεγμένους Τομείς Οικονομικής** | | | | |
| **Δραστηριότητας κατά τα χρόνια 2018-2020** | | | | |
| **ΤΟΜΕΙΣ ΜΕ ΤΗ ΜΕΓΑΛΥΤΕΡΗ ΖΗΤΗΣΗ ΕΡΓΑΣΙΑΣ** | **2018** | **2019** | **2020** |  |
| **ΓΕΩΡΓΙΑ/ ΔΑΣΗ/ ΑΛΙΕΙΑ** | 753 | 1,000 | 698 |  |
| **Ετήσια Μεταβολή** |  | 247 | -302 |  |
| **% Ετήσια Μεταβολή** |  | 32.8% | -30.2% |  |
| **ΜΕΤΑΠΟΙΗΣΗ** | 1,419 | 1,879 | 1,521 |  |
| **Ετήσια Μεταβολή** |  | 460 | -358 |  |
| **% Ετήσια Μεταβολή** |  | 32.4% | -19.1% |  |
| **ΚΑΤΑΣΚΕΥΕΣ** | 702 | 887 | 1,231 |  |
| **Ετήσια Μεταβολή** |  | 185 | 344 |  |
| **% Ετήσια Μεταβολή** |  | 26.4% | 38.8% |  |
| **ΕΜΠΟΡΙΟ** | 1,040 | 1,322 | 1,090 |  |
| **Ετήσια Μεταβολή** |  | 282 | -232 |  |
| **% Ετήσια Μεταβολή** |  | 27.1% | -17.5% |  |
| **ΞΕΝΟΔΟΧΕΙΑ** | 2,333 | 2,173 | 1,424 |  |
| **Ετήσια Μεταβολή** |  | -160 | -749 |  |
| **% Ετήσια Μεταβολή** |  | -6.9% | -34.5% |  |

κατά επαγγελματική κατηγορία οι περισσότερες ενεργές θέσεις αφορούσαν στη ζήτηση ανειδίκευτων εργατών, χειρωνάκτων και μικροεπαγγελματιών (3.233 θέσεις), στην ζήτηση ειδικευμένων τεχνιτών και ασκούντων συναφών επαγγελμάτων (1.605 θέσεις) και των απασχολουμένων στην παροχή υπηρεσιών και πωλητές (1.444 θέσεις).

* 1. Τερματισμένες Κενές Θέσεις Εργασίας

Όπως αναφέρθηκε πιο πάνω, ο τερματισμός μιας κενής θέσης εργασίας μπορεί να οφείλεται σε τοποθέτηση ανέργου στη συγκεκριμένη θέση εργασίας μετά από παραπομπή Λειτουργών, στην τοποθέτηση αλλοδαπού προσωπικού μέσω της παραχώρησης σχετικής έγκρισης στον εργοδότη, στην ακύρωση της από τον ίδιο τον εργοδότη λόγω αλλαγής στον προγραμματισμό προσλήψεων ή στον αυτόματο τερματισμό της από το σύστημα μετά από παρέλευση πέντε (5) και νοουμένου ότι δεν εκκρεμεί οποιοδήποτε αποτέλεσμα από παραπομπή. Κατά το 2020 το σύνολο των τερματισμένων κενών θέσεων εργασίας ήταν 18.669 θέσεις, λιγότερες κατά 669 θέσεις ή 4% από τον αριθμό των τερματισμένων κενών θέσεων εργασίας το 2019 που ήταν 19.338 θέσεις.

1. Τοποθετήσεις Ανέργων σε Κενές Θέσεις Εργασίας

Το σύνολο των τοποθετήσεων ανέργων σε κενές θέσεις εργασίας που διενήργησε η ΔΥΑ κατά το 2020 ήταν 2.810, αριθμός μικρότερος κατά 531 τοποθετήσεις ή 16% από τον αντίστοιχο αριθμό το 2019 που ήταν 3.341. Σύμφωνα με την κατανομή των τοποθετήσεων κατά φύλο οι άντρες επωφελήθηκαν από 1.754 τοποθετήσεις ή 62% ενώ το μερίδιο των γυναίκων περιορίστηκε στις 1.056 τοποθετήσεις ή 38%.

Το μεγαλύτερο ποσοστό των τοποθετήσεων έγιναν στην επαρχία Λευκωσίας (1.190 τοποθετήσεις ή 42%), ακολούθως στην Επαρχία Λεμεσού (891 τοποθετήσεις ή 32%), στη Επαρχία Πάφου (325 τοποθετήσεις ή 12%), στη Επαρχία Λάρνακας (322 τοποθετήσεις ή 11%) και στην Ελεύθερη Επαρχία Αμμοχώστου (82 τοποθετήσεις ή 3%).

Όσον αφορά την κατανομή των τοποθετήσεων κατά οικονομική δραστηριότητα, οι περισσότερες τοποθετήσεις έγιναν στο τομέα των άλλων υπηρεσιών (636 τοποθετήσεις ή 23%), στον τομέα του εμπορίου (601 τοποθετήσεις ή 21%), ακολούθως στο τομέα των κατασκευών (403 τοποθετήσεις ή 14%), στη μεταποίηση (335 τοποθετήσεις ή 12%), στα ξενοδοχεία (281 τοποθετήσεις ή 10%) και στη δημόσια διοίκηση (249 τοποθετήσεις ή 9%).

Όσον αφορά την κατανομή των τοποθετήσεων κατά επαγγελματική κατηγορία, οι περισσότερες τοποθετήσεις έγιναν στην επαγγελματική κατηγορία του ανειδίκευτου εργάτη (1.277 τοποθετήσεις ή 45%), των υπαλλήλων υπηρεσιών (407 τοποθετήσεις ή 14%), των τεχνιτών παραγωγής (307 τοποθετήσεις ή 11%), των προσοντούχων /ειδικών (303 τοποθετήσεις ή 11%) και των γραφέων /δακτυλογράφων (259 τοποθετήσεις ή 9%) (σχετικός ο Πίνακας 14 και το Σχεδιάγραμμα 14 πιο κάτω).

|  |  |  |  |
| --- | --- | --- | --- |
| **Πίνακας 14: Τοποθετήσεις κατά Επαγγελματική Κατηγορία κατά το 2018-2020** | | | |
|  |  |  |  |
| **ΕΠΑΓΓΕΛΜΑΤΙΚΗ ΚΑΤΗΓΟΡΙΑ** | **2018** | **2019** | **2020** |
|  |  |  |  |
| ΔΙΕΘΥΝΤΕΣ/ΔΙΟΙΚΗΤΙΚΟΙ | 18 | 17 | 29 |
| ΠΡΟΣΟΝΤΟΥΧΟΙ/ ΕΙΔΙΚΟΙ | 258 | 183 | 303 |
| ΤΕΧΝΙΚΟΙ ΒΟΗΘΟΙ | 122 | 101 | 144 |
| ΓΡΑΦΕΙΣ/ΔΑΚΤΥΛΟΓΡΑΦΟΙ | 288 | 251 | 259 |
| ΥΠΑΛΛΗΛΟΙ ΥΠΗΡΕΣΙΩΝ | 727 | 574 | 407 |
| ΓΕΩΡΓΙΚΟΙ ΕΡΓΑΤΕΣ | 13 | 20 | 8 |
| ΤΕΧΝΙΤΕΣ ΠΑΡΑΓΩΓΗΣ | 708 | 470 | 307 |
| ΧΕΙΡΙΣΤΕΣ ΜΗΧΑΝΗΜΑΤΩΝ | 151 | 152 | 76 |
| ΑΝΕΙΔΙΚΕΥΤΟΙ ΕΡΓΑΤΕΣ | 1,420 | 1,573 | 1,277 |
| **ΣΥΝΟΛΟ ΤΟΠΟΘΕΤΗΣΕΩΝ** | **3,705** | **3,341** | **2,810** |

Από το σύνολο των τοποθετήσεων επωφελήθηκαν περισσότερο οι Ελληνοκύπριοι αφού τοποθετήθηκαν σε περισσότερες κενές θέσεις από τις μισές (54% ή 1.520 τοποθετήσεις), ακολούθως οι αιτητές ασύλου (24% ή 665 τοποθετήσεις), οι Ευρωπαίοι πολίτες (12% ή 339 τοποθετήσεις), οι αλλοδαποί που έχουν ελεύθερη πρόσβαση στην αγορά εργασίας (3% ή 92 τοποθετήσεις), οι πόντιοι με ελληνικό διαβατήριο (2% ή 66 τοποθετήσεις) και τα άτομα με καθεστώς συμπληρωματικής προστασίας (2% ή 55 τοποθετήσεις).

Η πλειοψηφία των τοποθετήσεων (90%) αφορούσαν κενές θέσεις εργασίας του ιδιωτικού τομέα (2.535 τοποθετήσεις ή 90%), ενώ στις κενές θέσεις εργασίας του δημόσιου τομέα τοποθετήθηκαν 208 άτομα που αντιπροσώπευαν το 7% του συνόλου των τοποθετήσεων και στον ημι-κρατικό τομέα τοποθετήθηκαν 67 άτομα που αντιπροσώπευαν το 2% του συνόλου των τοποθετήσεων.

**Σημείωση: Για τα Ετήσια Στατιστικά Στοιχεία Εγγεγραμμένης Ανεργίας, βλέπετε σχετικούς πίνακες στο ΜΕΡΟΣ Β’.**

1. Στοιχεία Έρευνας Εργατικού Δυναμικού [↑](#footnote-ref-1)
2. Τα στοιχεία της Εγγεγραμμένης Ανεργίας τηρούνται από τα Επαρχιακά Γραφεία Εργασίας της Δημόσιας Υπηρεσίας Απασχόλησης του Τμήματος Εργασίας. Ο αριθμός των εγγεγραμμένων ανέργων αφορά τα άτομα 15 χρονών και άνω που αποτείνονται στα Επαρχιακά και Τοπικά Γραφεία Εργασίας για εξεύρεση εργασίας και καταχωρούνται ως άνεργοι. Τα άτομα αυτά πρέπει να είναι ικανά και διαθέσιμα για εργασία και να αναζητούν ενεργά εργασία. Ο μηνιαίος αριθμός των εγγεγραμμένων ανέργων αφορά τα άτομα που κατά την τελευταία μέρα κάθε μήνα έχουν ενεργή αίτηση για εξεύρεση εργασίας. Στον αριθμό των εγγεγραμμένων ανέργων δεν περιλαμβάνονται άτομα που ψάχνουν για εργασία σε μερική βάση, σε συγκεκριμένη περιοχή ή σε συγκεκριμένο εργοδότη. [↑](#footnote-ref-2)